Carlsberg risikerer tomme kraner på grunn av streik

En nysansatt som nekter å fagorganisere seg kan gi øl-tørke i Danmark.

GRUPPEPRESS: Streikestridens kjerne er en nyansatt som har nektet å la seg fagorganisere. Vis mer byoutline Craig Brough

Publisert: Publisert: 20. august 2013 10:08

- På et tidspunkt kommer det til å skje. Typisk har vi et lager som kan holder en uke, sier kommunikasjonsdirektør i Carlsberg, Jens Bekke, til Jyllands-Posten.

Tønnene kan gå tomme fordi 130 arbeidere har siden onsdag vært i streik, i protest mot en nyansatt som ikke har meldt seg inn i fagforeningen 3F, som samtlige av de resterende arbeiderne er medlem av.



Det skal være første gang i historien en nyansatt har nektet å la seg fagorganisere.



Tirsdag møttes fagforeningen for å stemme om streiken skal avblåses, noe som ble nedstemt.

LES OGSÅ: Carlsberg setter rekord med Liverpool



- Kan bli utsolgt



Det er bryggeriet i Fredrericia som er rammet av streiken. De produserer Carlsberg både fatøl og mineralvann for Coca Cola og Carlsberg Sport.

- Vi produserer ikke alle produktene hver dag, så noen varer har vi ikke et stort lager av, og det kan godt hende forbrukerne vil oppleve enkelte produkter er utsolgt et par dager, sier Bekke.

- Det kan ikke unngås at det blir tynt med noen produkter, men vi vil ikke miste hele produksjonen, sier han.

Han forteller at gjenværende arbeidere kommer til å settes i sving for å produsere drikkevarene det konsumeres mest av.



Siden mandag har Arbeidsretten gitt de streikende 37 kroner timen i bot, og fra torsdag kan boten settes opp til 69 kroner timen, hvis ikke arbeiderne dukker opp på jobb snart.

Fagforeningskulturen i Danmark er sterk, og de streikende forsøker å vise hvor skapet står overfor den nyansatte. Men fagforeningsfriheten trumfer gruppepresset, selv om det nok er lite «sjovt» å møte opp på jobb for den nyansatte.



I 2006 fastslo nemlig Den europeiske menneskerettighetsdomstolen at ansatte ikke kan tvinges til å fagorganiseres.



Det som imidlertid provoserer medarbeidere, er at godene de kjemper frem gjennom fagforeningsarbeid, kommer samtlige ansatte ved arbeidsplassen til gode.

LES OGSÅ: